# Centre Universitari de Sociolingüística i Comunicació

El Centre de Recerca en Sociolingüística i Comunicació de la Universitat de Barcelona (CUSC-UB) és un centre de recerca de la Universitat de Barcelona creat el 1998 per aplegar investigadors de diversos departaments que treballen en diferents línies de recerca en sociolingüística, sociolingüística educativa, política lingüística,comunicació o lingüística, entre d'altres. El seu director és Francesc Xavier Vila Moreno, que va succeir en el càrrec a Albert Bastardas i Boada. També és membre fundador del CUSC Emili Boix i Fuster.
El CUSC és un centre de referència en sociolingüística educativa a Catalunya i els seus membres han participat en l'elaboració i l'anàlisi de bona part dels estudis demolingüístics del país, com ara les Enquestes d'Usos Lingüístics de diferents territoris, o les Enquestes sociodemogràfiques i lingüístiques del Consell Superior d'Avaluació del Departament d'Ensenyament de la Generalitat de Catalunya. El centre es va crear amb el suport dels grups de recerca consolidats Grup de complexitat, comunicació i sociolingüística, Grup de recerca en adquisició de llengües i Grup d'estudi de la variació. A més, va ser un dels membres fundadors de la Xarxa CRUSCAT-IEC, i forma part de la Xarxa MERCATOR.
El CUSC publica anualment la Revista LSC – Llengua, Societat i Comunicació, una revista en format electrònic que tracta temes d'interès social, com ara el model lingüístic de la Constitució espanyola, la comunicació a l'empresa o la política lingüística de la Unió Europea.

## Referències

* ↑ «Centre Universitari de Sociolingüística i Comunicació». Enciclopèdia Catalana. [Consulta: 17 desembre 2015].
* ↑ Boix-Fuster, Emili «Historial d'un centre de recerca en sociolingüística: el CUSC, Centre Universitari de Sociolingüística i Comunicació de la Universitat de Barcelona.». Estudis romànics, (31), 2009, pàg. 327-332.
* ↑ «30 minuts - Si un sol alumne ho demana». TV3. [Consulta: 17 desembre 2015].
* ↑ Vila i Moreno, F. Xavier «Nou curs escolar, nous i vells reptes lingüístics». Blog de la Revista Llengua i Dret, 18-09-2014.
* ↑ Garcia i Aranzueque, Raül «[Alarma pel baix nivell de català oral al final de la secundària Alarma pel baix nivell de català oral al final de la secundària]». El Punt Avui, 27-10-2014.
* ↑ Vila i Moreno, F. Xavier «Simposi sobre l'ensenyament del català a Vic - “La idea de com més aviat posem l'anglès més en sabran és errònia”». El nou 9, 07-04-2014.
* ↑ Vila i Moreno, F. Xavier «Les polítiques que ens calen». Núvol, 04-01-2015.
* ↑ Bastardas i Boada, Albert «Una llengua mitjana europea per als joves: les 'micropolítiques' imprescindibles per al català». Bastardas, A., Boix, E., Torrens, R.M., El català, llengua mitjana d'Europa. Barcelona: Octaedro., 2018, pàg. 267-295.
* ↑ Centre Universitari de Sociolingüística i Comunicació (CUSC-UB)
* ↑ «Consell de Direcció del Centre Universitari de Sociolingüística i Comunicació». [Consulta: 15 gener 2015].
* ↑ Mayans, Pere «El català, llengua vehicular del sistema educatiu: límits i contradiccions d'aquesta afirmació». Blog de la Revista Llengua i Dret, 17-12-2015. Arxivat de l'original el 2015-12-22 [Consulta: 17 desembre 2015]. Arxivat 2015-12-22 a Wayback Machine.
* ↑ Generalitat de Catalunya. Anàlisi de l'Enquesta d'usos lingüístics de la població 2013. Resum dels factors clau.. Generalitat de Catalunya, 2015. ISBN 978-84-393-9307-8.
* ↑ Torres, J., Vila i Moreno, F. X., Fabà, A., Bretxa, V., Sorolla, N., & Pradilla Cardona, M. À.. Enquesta sobre els usos lingüístics a Andorra. 2004: llengua i societat a Andorra en els inicis del segle XXI.. Generalitat de Catalunya, 2006.
* ↑ Querol, E., Chessa, E., Sorolla, N., Torres, J., & Villaverde, J. A.. Llengua i societat als territoris de parla catalana a l'inici del segle XXI. L'Alguer, Andorra, Catalunya, Catalunya Nord, la Franja, Illes Balears i Comunitat Valenciana. Generalitat de Catalunya, 2007.
* ↑ Sorolla, Natxo «El català a la Franja. Any 2003.». Ripacurtia. Benavarri: Centre d'Estudis Ribagorçans (CERIb), (3), 2005, pàg. 239-253.
* ↑ Consell Superior d'Avaluació del Sistema Educatiu.. Estudi sociodemogràfic i lingüístic de l'alumnat de 4t d'ESO de Catalunya. Avaluació de l'educació secundària obligatòria 2006.. Barcelona: Consell Superior d'Avaluació del Sistema Educatiu, Generalitat de Catalunya, 2008 [Consulta: 19 desembre 2015]. Arxivat 2015-04-23 a Wayback Machine.
* ↑ «University Centre for Sociolinguistics and Communication (CUSC)». Xarxa Mercator. Arxivat de l'original el 2019-12-15. [Consulta: 17 desembre 2015].
* ↑ LSC – Llengua, Societat i Comunicació
* ↑ «Per què podem construir frases?». Núvol, 14-10-2015.